
Helyzetkép: a hajléktalanellátó rendszer elemzése és bemutatása Pécsett

Kulcsszavak: hajléktalan; hajléktalanellátás; szociális szolgáltatás, társadalmi integráció;
A hajléktalanság meghatározására számos definíció létezik, a lakhatás hiányán kívül számos
problémával küzdenek a hajléktalanná vált személyek, melyekre a hajléktalanellátó szociális
intézmények próbálnak megoldást kínálni. A hajléktalanná válás egy folyamat, ami
különböző szektorok, intézmények által működtetett szolgáltatásokkal (például szociális
szervezetek, önkormányzatok) megfelelő beavatkozásával számos esetben megelőzhető lenne,
vagyis csökkenthető a kialakulása, létrejötte. Dolgozatomban elsősorban a hajléktalan
emberek társadalmi csoportjának leírására törekszem, kiemelve a társadalmi integrációban
jelentős szerepet játszó ellátó- és szolgáltatórendszer működését és hiányosságait. Dolgozat
célja a hajléktalan emberek helyzetének bemutatása, a működő szolgáltatórendszer leírására
törekszem Pécs városában, elsősorban a Támasz Alapítvány szolgáltatásain keresztül.
Továbbá a rendszer működéséből eredő hiányosságok vagy nehézségek megfogalmazása
mellett a megoldási javaslatok definálása.



